**MÓDOSÍTÓ INDÍTVÁNY**

a Képviselő-testület 2016. december 15-i ülésének 7. napirendjéhez

**Tisztelt Képviselő-testület!**

A Tisztelt Testület a 2016. december 15-i ülésén 7. napirendi pontként tárgyalja a ”Döntés a Nagykovácsi Településüzemeltetési Kft. jogutód nélküli megszüntetéséről és a településüzemeltetési közfeladatok intézményi formában történő ellátásáról”című előterjesztést.

A Pénzügyi és Településfejlesztési Bizottság a 2016. december 12-én tartott ülésén megtárgyalta az előterjesztést és 94/2016. (XII. 12.) számú határozatában a mai napon módosító indítványt terjesztett elő.

A **bizottsági módosító javaslat 1. pontjának** elfogadását az alábbi **kiegészítésse**l javasolom a Képviselő-testületnek:

*II. HATÁROZATI JAVASLAT*

*Tárgy: Döntés a Nagykovácsi Településüzemeltetési Kft.-vel kötött feladatellátási szerződés meghosszabbításáról*

*1.*

*Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Nonprofit Közhasznú Kft.-vel kötött feladatellátási szerződést 2017. december 31. napjáig meghosszabbítja* ***azzal, hogy amennyiben a NATÜ Kft. által ellátott közfeladatokat átvevő intézmény bejegyzése megtörténik, a feladatellátási szerződés a bejegyzés napjával megszűnik.***

*Határidő: azonnal*

*Felelős: Polgármester*

Kérem a Tisztelt Testületet, hogy fogadja el a kiegészítő módosító javaslatomat.

Nagykovácsi, 2016. december 13.

Kiszelné Mohos Katalin

polgármester